Shala e Bajgorës

parapamje|Shala e Bajgorës
parapamje|Maja e Bajrakut
Shala e Bajgorës,  është trevë malore që shtrihet  mes luginës së  Ibrit dhe Llapit në rrëzat e Kopaonikut.Shala e Bajgorës, zonë e re turistike Emri Shalë e Bajgorës ka mbetur nga fisi Shalë dhe fshati qëndror Bajgorë, pasi vendbanimi Bajgorë është territorialisht vendbanimi më i madh i kësaj treve. Vuk Karaxhiq në fjalorin e vet, të vitit 1818, e ka regjistruar, Shalën në Kosovë si vend dhe fis shqiptar. Dr. Latif Mulaku " Govor Albanca Bajgorske Salje ", Prishtinë 1968" 

Gjeografia
Kjo hapësirë malore gjendet rreth minierës së  Stantërgut, ku nxirret xehja e plumbit dhe e zinkut. Kjo trevë  përbëhet prej disa fshatrave malore, të populluara vetëm me popullsis shqiptare dhe e cila merret mexehtari dhe blegtori. Shala e Bajgores është pjesë e  Kosovës së Veriut, pranë së cilës ndodhet edhe Miniera e Trepçës.

Shala e Bajgores kufizohet me Mitrovicën, Vushtrrinë, Zveçanin, Kastriotin e Besianën ndërsa në pjesën veriore kufizohet me Serbinë. Ka pasuri të mëdha natyrore dhe bujqësore, duke përfshirë arin, argjendin, bronzin, aluminin, bakrin dhe hekurin. Fshatrat më të njohura të Shalës së Bajgorës janë: Bajgora, Bare, Boletini, Gumnishti, Kaçandolli, Kovaçica, Kutlloci, Mazhiqi, Magjera, Melenica, Rashani, Rrëzhana, Selaca, Skroma, Stantërgu, Tërstena, Vllahia, Zabërgja, Zasella, Vidishiqi, etj.Fazli Hajrizi:Shala e Bajgorës në vështrimin historik , trepça.net

 Klima 
Temperaturat në Shalën e Bajgorës varësisht nga stinët janë jo aq të larta dhe sillen mesatarisht gjatë vitit 4 - 8° celsius, në stinën e verës reth 15°celcius, në stinën e vjeshtës rreth 10°celcius, në stinën e dimrit reth - 6°celsius dhe në stinën e pranverës reth 8 - 9°celcius. Të reshurat atmosferike në këtë trevë janë të shpeshta, mesatarja e rënies së shiut në pranverë janë 100 mm në 1m² ndërsa gjatë vjeshtës 425mm në 1m² dhe ditë me borë gjatë një viti ka mesatarisht 67,5 ditë, në lugina e ultërsira 37.5ditë e në lartësira deri në 160 ditë, pra nëse merren të reshuurat atmosferike në tërësi mesatarja e tyre gjatë një viti është 600 - 1100 mm në 1m².

Klima e kësaj treve është:
 Klima e mesme kontinentale që përfshinë pjesën e luginave dhe pjesën jugore të Shalës së Bajgorës dhe
 Klima malore kontinentale e cila mbizotron në viset më të larta malore mbi 1300 m lartësi mbidetare.

 Vendbanimet e Shalës së Bajgorës 
Treva e Shalës së Bajgorës përfshinë një sipërfaqe rreth 433 km² dhe përbëhet prej 54 vendbanimeve:

 * Bajgora Bajgora
 * Bare Barja (Mitrovicë)
 * Bahtiri
 * Bistrica
 * Boletini
 * Bozhlani
 * Breca
 * Ceraja
 * Cecelia
 * Dedia
 * Gumnishta
 * Kaçanolli
 * Karaça
 * Kçiç i Madh
 * Kçiç i Vogël
 * Kovaçica
 * Koshtova
 * Kurillova
 * Kutllovci
 * Lipa
 * Lisica
 * Maxhera
 * Mazhiqi
 * Melenica
 * Murgull
 * Ofqari
 * Rahova
 * Rashan i Epërm
 * Rashan i Poshtëm
 * Reka
 * Rrëzhana
 * Selaci
 * Skoçna
 * Skroma
 * Sllakofci
 * Smrekonica
 * Stantërgu - Qytetza
 * Stantërgu - Fshati
 * Strana( Cërnusha )
 * Suma ( Pasoma )
 * Sylevica
 * Shlivovica
 * Shupkofci
 * Tërllabuqi
 * Tërstena
 * Tuneli i Parë
 * Vesekofci
 * Vidishiqi
 * Vllahia
 * Zabërgja
 * Zasella
 * Zijaça
 * Zhazha
 * Zhitia

 Qendra Skitare 

Bjeshkët e Shalës së Bajgorës janë mjaft të pasura me shtigje ideale për skijim në borë dhe mbi bar. Funksionon edhe Qendra Skitare “Shala e Bajgorës” në Bajgorë. Në këtë trevë të Bajgorës janë ngritur dy skilifta me gjatësi 200 dhe 500 metra si dhe Moteli “Dodona” me kushte ideale për pritjen e skiatorëve dhe dashamirëve të sportit të skive. 

 Shih edhe 
 Trepça
 Xhamia e Mazhiqit
 Qyteti i Vjetër i Trepçës
 Kisha Saksone në Stantërg

 Referime 

 Lidhje të jashtme 

 Shala e Bajgorës - Malli për Vendlindjen (Video në YouTube)
 Discover Bajgora - Mitrovica (Kosova) 
 Pamje magjepse nga Shala e Bajgores
 Medicinal Ethnobotany of Shala e Bajgores Region (Kosovo)

Kategoria:Krahina shqiptare
Kategoria:Gjeografia e Kosovës
Kategoria:Shala e Bajgorës
Kategoria:Turizmi në Kosovë
Kategoria:Qendra skitare në Kosovë